**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

ZÁKON

z ... 2023

ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 361/2014 Z. z. o dani z motorových vozidiel a o zmene a doplnení niektorých zákonov v znení zákona č. 253/2015 Z. z., zákona č. 364/2019 Z. z. a zákona č. 339/2020 Z. z. sa mení a dopĺňa takto:

1. V § 7 sa za odsek 4 vkladá nový odsek 5, ktorý znie:

„(5) Daň za každé vozidlo podliehajúce tejto dani sa zníži o preukázateľne zaplatené mýto za užívanie vymedzených úsekov pozemných komunikácií týmto vozidlom za predchádzajúci kalendárny rok, maximálne však o 50 % ročnej sadzby dane pripadajúcej na toto vozidlo upravenej o zníženia a zvýšenia podľa tohto zákona. Ak výška uhradeného mýta nedosiahne 5% dane za príslušné motorové vozidlo, daň sa neznižuje.“.

Doterajšie odseky 5 až 8 sa označujú ako odseky 6 až 9.

1. V § 8 ods. 1 sa slová „ak odseky 4 a 5 neustanovujú inak“ nahrádzajú slovami „ak odseky 7 a 8 neustanovujú inak“.
2. V § 8 sa za odsek 2 vkladajú nové odseky 3 až 5, ktoré znejú:

„(3) Daňová povinnosť zaniká dňom uvedeným v oznámení odoslanom daňovníkom a doručenom správcovi dane, najskôr však dňom nasledujúcim po doručení oznámenia. Daňová povinnosť, ktorá zanikne týmto postupom opätovne vznikne dňom, uvedeným v oznámení daňovníka o opätovnom vzniku daňovej povinnosti, najskôr však v deň odoslania tohto oznámenia správcovi dane. Oznámenie o zániku daňovej povinnosti a oznámenie o opätovnom vzniku daňovej povinnosti je daňovník povinný zaslať podľa osobitného predpisu.16a)

(4) Daňovník je v oznámeniach podľa odseku 3 povinný uviesť okrem svojich identifikačných údajov aj evidenčné číslo vozidla, u ktorého má daňová povinnosť zaniknúť a miesto alebo náhradné miesto, kde bude vozidlo odstavené v období bez daňovej povinnosti. V prípade nutnosti premiestniť predmetné vozidlo po oznámení podľa odseku 3 je daňovník povinný zaslať oznámenie o zmene umiestnenia vozidla najneskôr deň pred jeho premiestnením.

(5) Ak sa preukáže, že daňovník po zániku daňovej povinnosti porušil povinnosť pravdivo informovať o mieste odstavenia vozidla, daňová povinnosť za celé obdobie oznámeného zániku daňovej povinnosti nezaniká. Ak nebol pred zistením porušenia podmienok zániku daňovej povinnosti podľa odseku 3 daňovníkom oznámený deň opätovného vzniku daňovej povinnosti, zdaňovacie obdobie v danom kalendárnom roku končí 31. decembra bez ohľadu na vznik nových dôvodov zániku daňovej povinnosti podľa odseku 3 v ďalšom období.“.“

Poznámka pod čiarou k odkazu 16a znie:

„16a) § 13 ods. 5 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.“.

Doterajšie odseky 3 až 7 sa označujú ako odseky 6 až 10.

1. V 9 ods. 7 sa slová „podľa § 8 ods. 7 prvej vety“ nahrádzajú slovami „podľa § 8 ods. 10 prvej vety“ a slová „podľa § 8 ods. 7“ sa nahrádzajú slovami „podľa § 8 ods. 10“.
2. Za § 15c sa vkladá nový § 15d, ktorý vrátane nadpisu znie:

„§ 15d Prechodné ustanovenie k úpravám účinným od 1. januára 2024 s nasledovným

Ustanovenie § 7 ods. 5 v znení účinnom od 1. januára 2024 sa prvýkrát použije na zdaňovacie obdobie začínajúce 1. januára 2024.“.

Čl. II

Návrh zákona nadobudne účinnosť dňa 1. januára 2024.